paragraph_text: Pored džamije je staro muslimansko groblje. Tu su i druge starine neposredno pored grada-utvrde i stare džamije: nekoliko starih mezarja, izvori i česme Šadrvan i Bukovik, na rijeci Tavna je bilo nekoliko starih vodenica od kojih je sačuvana jedna (zvana Krndija) za koju su vezana brojne predaje. Pored Tavne je i mezarje Močila sa starim nišanima. Nasuprot tog groblja, preko rijeke u njivi Siga su nalaze monumentalni nišani. Predaja govori o šehidskom mezaru. Pri kopanju temelja za kamenu ogradu novog turbeta pronađena su 2012. dva lijepa identična nišana od tvrdog kamena visoka oko 1,1 m, zaobljenih vrhova, na kojima je pri vrhu uklesan po jedan krug. Kao i već poznati šehidski, najvjerojatnije datiraju od početka osmanske uprave.<ref>(boš.) Zavod za zaštitu i korištenje kulturno-povijesne i prirodne baštine Tuzlanske županije U Teočaku otkriveni stari nišani 17. veljače 2012. (pristupljeno 9. ožujka 2019.)